Retro-familiesage boei, al hang spanningsdraad slap | Netwerk24
Retro-familiesage boei, al hang spanningsdraad slap
Deur stephanie nieuwoudt 28 Julie 2013 15:59
Moord in die beloofde land, Francois Bloemhof, HUMAN & ROUSSEAU, R199
In nuusberigte was daar soms verhale van bose mense – soos die beeldskone Marlene Lehnberg, wat as tiener haar minnaar se vrou laat vermoor het en ná bykans twee dekades in die tronk vrygelaat is.
Dié werklikhede is die agtergrond waarteen Francois Bloemhof se boek afspeel. Soos groter en kleiner veldslae soms agter geslote deure gewoed het, is dit ook so in die grootwordhuis van Samuel, wat as seuntjie besef sy ma se klere word sorgvuldig gekies om bloukolle te verbloem.